
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№184
от 27 юли 2023 година, взето с Протокол №8
ОТНОСНО: Вземане на решение за създаване на социална услуга Приют за пълнолетни лица в гр. Пазарджик, ул. „Васил Априлов“ № 3А, като делегирана от държавата дейност, считано от 01.10.2023 г., с капацитет 25 места, в съответствие с предварителното одобрение от Агенцията за социално подпомагане.

Общинският съвет – Пазарджик, след като обсъди предложението на Кмета на Община Пазарджик, счита, че е необходимо да бъде създаден Приют за пълнолетни лица в гр. Пазарджик, с капацитет 25 места. Услугата да бъде делегирана от държавата дейност с обслужващ персонал и бюджет, определени по единните стандарти и критерии за социална услуга „Приют“ за 2023 година.

Приют е специализирана социална услуга за пълнолетни лица и семейства, останали без подслон.                                        

Предвид гореизложеното, на основание чл. 53, ал. 1 и ал. 2 от Закона за социалните услуги, чл. 84, ал. 1 от Правилника за прилагане на Закона за социалните услуги и чл. 44, ал. 1, т. 1, т. 8 и ал. 2 от Закона за местното самоуправление и местната администрация, Общинският съвет – Пазарджик,

Р Е Ш И:
СЪЗДАВА социалната услуга „Приют“ като делегирана от държавата дейност, считано от 01.10.2023 г., при следните параметри:

1. вид на социалната услуга съгласно чл. 15 от Закона за социалните услуги и профилирането й: 

а. информиране и консултиране (като специализирана услуга);
е. осигуряване на подслон (бездомни лица над 18 години и семейства, попаднали в неотложна необходимост от задоволяване на базови потребности, свързани с осигуряване на подслон, храна, хигиена и социално консултиране, които не попадат в обхвата на здравната и социална система, хора живеещи на улицата и друмомани).

2. Брой на потребителите на социалната услуга, за които се осигурява финансиране от държавния бюджет: 25 (двадесет и пет) места за пълнолетни лица. 

3. Начин на организация и управление на социалната услуга: Кметът на Община Пазарджик организира предоставянето на социалната услуга  (Приют).

4. Място, на което ще се предоставя социалната услуга и основанието за ползване на съответните материална база – адрес: гр. Пазарджик, ул. „Васил Априлов” №3А; помещението и оборудването са частна общинска собственост.

5. Брой и длъжности на служителите: определя се, съгласно Методика за определяне на длъжностите на персонала в специализираните институции и социалните услуги в общността и се състои от Управител, социални работници, мед. сестра, психолог,  хигиенист/работник кухня.


6. Дата, от която започва предоставянето на социалната услуга – 01.10.2023 г.

Финансовите параметри подлежат на актуализиране при съобразяване на Закона за държавния бюджет на Република България за всяка следваща календарна година и/или при друга обоснована промяна на обстоятелствата, която е доказано финансово обезпечена.

В срок до 7 работни дни от датата на влизането в сила на решението, Кметът на общината следва да го изпрати на Агенцията за социално подпомагане и на Агенцията за качеството на социалните услуги.

